Jahecháma haguéicha, pe gérra de Armagedónpe oñehundíta “umi naiñeʼẽrendúivape umi marandu porãme, oñeʼẽva ñande Ruvicha Jesús rehe” (2 Tesalonicenses 1:8). Péro ñanemanduʼa vaʼerã avei Ñandejára ndoipotaiha avave omano, síno oipota umi hénte iñañáva okambia ikatu hag̃uáicha ojesalva (Ezequiel 33:11). Ha Ñandejára “ndoipotáigui avave oñehundi” pe Armagedónpe, heʼi ojepredika vaʼerãha umi notísia porã “oparupiete ko yvy ape ári, ojekuaa hag̃ua opa tetãrupi”, ha upéi og̃uahẽta pe fin (2 Pedro 3:8, 9; Mateo 24:14; 1 Timoteo 2:3, 4). Ha umi testígo de Jehová ojapo hína upéva, péicha umi hénte oreko oportunida oikuaávo Ñandejárape, okumplívo umi mbaʼe Jesús omboʼe vaʼekue ha oikóvo peteĩ múndo ndaiporimoʼãveimahápe gérra.